Sjálfvirk tímataka er í Laugavegshlaupinu . Notaður verður tímatökubúnaður frá timataka.net sem samanstendur af línu í rásmarki , sem hlauparar fara yfir í byrjun og enda hlaups og flögu . Flagan er á ökklabandi sem hver og einn hlaupari verður að festa vel á ökklann , best er að hafa ökklabandið utan á sokknum og það má ekki vera hærra en 40 cm frá jörðu . Byssutíminn í hverjum ráshóp er einnig notaður þegar hlauparar eru stoppaðir vegna tímatakmarka í Álftavatni og Emstrum . Allir fá því jafnlangan tíma til að ná tímatakmörkunum óháð í hvaða ráshópi þeir eru . Þar fá keppendur skráðan millitíma svo framarlega sem þeir fara í gegnum hliðin sem staðsett eru við útgang drykkjarstöðvanna . ÞÁTTTAKENDUR ERU BEÐNIR AÐ VIRÐA SKILAÁKVÆÐI vegna umhverfissjónarmiða og kostnaðar . Flagan ásamt hlaupanúmeri hefur verið skráð á nafn þátttakanda og gildir eingöngu fyrir þann einstakling . Skili viðkomandi ekki flögunni til starfsmanna getur hann fengið 5.000 kr bakreikning . Samstarfsaðilar Íþróttabandalag Reykjavíkur ( ÍBR ) var stofnað 1944 og eru samtök íþróttafélaganna í Reykjavík . Árlega hefur Íþróttabandalagið umsjón með fimm stórum íþróttaviðburðum : Laugavegshlaupið í júlí , Reykjavíkurmaraþon Íslandsbanka í ágúst , Miðnæturhlaup Suzuki í júní , Norðurljósahlaup Orkusölunnar í febrúar og Reykjavíkurleikar í janúar .